Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: Israel on vakuuttunut, -
että USA on päättänyt hyväksyä väliaikaisjärjestelyn -
ja tarjota pakotelievennyksiä, jos Iran rajoittaa ydinkehitystyötään.
Puolustusministeri Joav Gallant matkusti Brysseliin -
tapaamaan USA:n puolustusministeri Lloyd Austinia -
vahvistaakseen sotilasyhteistyötä Iranin haitallisia toimia vastaan.
Libanon ei saanut valittua presidenttiä, mikä kiristää jännitteitä.
IDF, Shin Bet ja rajapoliisin erikoisyksiköt jatkoivat -
terrorismin vastaisia toimia viime yönä osana operaatio Aallonmurtajaa.
Kymmenen terrorismista epäiltyä pidätettiin -
pääosin Länsirannan Juudeassa, Samariassa -
ja Jordaninlaaksossa tehtyjen toimien aikana.
Erillisessä tehtävässä Nablusissa IDF- joukot purkivat sen terroristin kodin, -
joka surmasi ylikersantti Ido Baruchin ampumaiskussa -
lähellä Shavei Shomronia viime vuonna.
Yön aikana Samarian prikaati purki terroristi Osama Tawilin kodin.
Ampumaiskussa sotilasasemaa vastaan -
hän surmasi ylikersantti Ido Baruchin.
Kyse oli insinööritaitoa vaativasta toimesta, -
jota johtivat eri insinöörierikoisyksiköt, -
Givati-tiedusteluyksikkö, Shaked-komppania ja rajapoliisi.
Operaation aikana palestiinalaiset asemiehet ampuivat, -
heittivät palopommeja ja räjähteitä ja ampuivat ilotulitteita sotilaita kohti.
Israelin joukot eivät saaneet vammoja, mutta sotilasajoneuvo vaurioitui.
Palestiinalaislähteiden mukaan yksi hyökkääjistä surmattiin -
ja kaksi muuta haavoittui, toinen vakavasti.
Puolustusministeri Joav Gallant lähti tänään työmatkalle Belgiaan -
tapaamaan USA:n puolustusministeri Lloyd Austinia.
Ennen lähtöään Gallant paljasti, että huippukokouksessa keskitytään -
koordinoimaan yhteistä vastausta Iranin ydintoimiin -
sekä säilyttämään Israelin sotilaallinen ylivalta alueella.
Lähden nyt Brysseliin tapaamaan kollegaani ja ystävääni -
USA:n puolustusministeri Lloyd Austinia.
Aiomme keskustella maidemme sitoutumisesta varmistamaan, -
ettei Iran koskaan saa ydinaseita.
Tapasin aiemmin pääministerin sekä puolustuslaitoksen päällystöä.
Keskustelimme etenemistavoista -
varmistaa Israelin laadullinen ylivoima Lähi-idässä.
Israelin johtajat eivät aio juuri nyt yrittää suostutella USA:ta -
olemaan solmimatta huonoa sopimusta Iranin kanssa, -
vaan keskittyvät kohentamaan kahdenvälistä sotilasyhteistyötä.
Ja vaikka on keskusteltu paljon USA:n järjestelystä Iranin kanssa, -
ulkoministeriö kiistää edelleen lujasti, etteivät sellaiset jutut ole uskottavia.
Kuten sanoin eilen, -
huhut ydinsopimuksesta, edes väliaikaisesta, ovat valetta.
Kantamme asiasta ei ole muuttunut.
Ykköstavoitteemme on varmistaa, että Iran ei koskaan saa ydinasetta, -
joten totta kai olemme seuranneet Iranin rikastustoimia.
Meistä diplomatia on paras keino, -
mutta valmistaudumme muihinkin vaihtoehtoihin.
Kun kysyttiin, onko ydinsopimuksen elvyttäminen mahdoton tehtävä, -
kuten on sanottu toistuvasti vuoden sisään, -
tiedottaja toppuutteli sanomalla, -
että presidentti Bidenin hallinnon kanta on pysynyt johdonmukaisena.
Olemme aina uskoneet, että diplomatia on paras tapa edetä.
Emme kuitenkaan ole naiiveja Iranin tavoitteiden ja toimien suhteen, -
mutta olemme koko ajan uskoneet, -
että diplomatia on paras keino estää Irania saamasta ydinaseita.
Kaikki vaihtoehdot ovat silti pöydällä.
USA:n valtionvarainministeriö on antanut yleisen luvan sallia -
joitain varainsiirtoja Iranin keskuspankin -
ja Iranin kansallisen öljy-yhtiön välillä.
Kumpikin on pakotelistalla.
Maksuvapautus sallisi sellaisten hyödykkeiden ja teknologian viennin, -
jolla ehkäistään, diagnosoidaan ja hoidetaan koronatautia.
Ulkoministeriön edellisen hallinnon aikana julkaisema tiedote -
kritisoi voimakkaasti Iranin hallintoa humanitaaristen varojen käsittelystä.
Tarkastetun kertomuksen mukaan -
heinäkuussa 2019 lääkintätavaroihin tarkoitetut miljardi euroa katosivat -
ja toiset 170 miljoonaa dollaria käytettiin lääkkeiden sijaan tupakkaan.
Lisäksi uusimman maksuvapautuksen ajoitus on kyseenalainen, -
sillä uusia koronatapauksia ei juuri enää kirjata Iranissa eikä muuallakaan.
Vahvistetun raportin mukaan Irak on saanut luvan siirtää -
noin 2,7 miljardia dollaria Iraniin ostaakseen sieltä sähköä.
USA:n ulkoministeriö selvensi, että varoja ei luovuteta suoraan Iranille.
Vuodesta 2018 lähtien ulkoministeriö on myöntänyt maksuvapautuksia, -
että Irak saa tuoda sähköä Iranista -
siirtämällä varoja rajoitetulle tilille Irakissa.
Pakotteiden mukaisesti niitä varoja voidaan käyttää vain humanitaarisiin -
ja muihin USA:n hyväksymiin siirtoihin, joita pakotteet eivät koske.
Varoja ei siirretä Iraniin.
Jo vuosia varoja on siirretty vain humanitaarisiin -
ja muihin tarkoituksiin, joita pakotteet eivät koske.
Eli USA hyväksyy jatkossakin varainsiirrot tapauskohtaisesti.
Niitä voidaan käyttää vain humanitaarisiin tarkoituksiin, -
kuten ruokaan, lääkkeisiin ja muihin tarpeisiin.
Libanonissa Iranin kätyri Hizbollah liittolaisineen esti eilen -
libanonilaisten kilpailijoidensa pyrkimyksen -
valita IMF:n johtava viranomainen maan uudeksi presidentiksi.
Tämä paitsi syventää lahkojen välisiä jännitteitä myös heikentää -
mahdollisuutta estää maan täysi romahtaminen.
Kun Hizbollahin lainsäätäjät tajusivat, -
ettei heidän presidenttiehdokkaansa saa riittävästi kannatusta, -
he poistuivat liittolaisineen parlamenttisalista -
ja estivät uudet äänestyskierrokset, koska istunnosta tuli vajaalukuinen.
Mahtava puolisotilaallinen puolue on pitkään kamppaillut -
vallan luovuttamista vastaan, -
josta se nautti presidentti Michel Aounin kaudella.
Hizbollah vaatii, että kilpailevat puolueet osallistuvat neuvotteluihin, -
jotta saataisiin aikaan konsensus.
Vaalit pidettiin, ja jokainen ehdokas sai ne äänet, jotka sai.
Presidentin valinta vaatii dialogia.
Voisitteko harkita muita ehdokkaita kuin Suleiman Frangieh?
Ehdokkaamme on Suleiman Frangieh, ja vaadimme dialogia.
Vaikka Hizbollah vaatii dialogia, parlamentin libanonilaisjäsenet, -
jotka eivät ole alistuneet Iranin lietsomaan korruptioon, -
eivät suostu neuvottelemaan.
Kukaan ei vastusta dialogia. Meidän pitää voida keskustella, -
mutta ei dialogia ole sanella, että valinta on Suleiman Frangieh.
Miksi keskustelisin? Jotta vaihtaisin puolta?
Valintanne tuhosi maani, ja siksi teidän pitää muuttaa mieltänne.
Kuten valitettavasti usein on Libanonissa, -
kansa kärsii poliittisen kuohunnan pahimmat haittavaikutukset.
Tiesimme, miten tässä käy.
Istunto kutsuttiin koolle, eikä sitä lykätty, mutta ei tullut tulostakaan.
Valtaosa meistä tiesi, ettei presidenttiä saada valittua.
Täytyy sopia kolmas ehdokas. Muuta keinoa ei ole.
Olemme väsyksissä, eikä kukaan voi muuttaa mitään.
Joko ei osata tai ei aiota muuttaa.
Tulos on selvä: Libanon ja libanonilaiset ovat suurimmat häviäjät.
Israel seuraa tarkasti Libanonin tilanteen kehittymistä, -
ja USA ja Ranska ovat aktiivisesti pyrkineet estämään -
Libanonin totaalisen romahtamisen painostamalla eliittiä toimintaan.
Eilisen äänestys oli tervetullut, -
mutta jatkoäänestysten estäminen lähtemällä huolettaa.
Yli 7 kuukautta vailla presidenttiä ollut kansa -
ansaitsee enemmän kuin yhden äänestyksen.
Libanoniin tarvitaan pikaisesti presidentti, -
joka saa toteutettua uudistuksia, jotta IMF antaa tukeaan.
Siksi parlamentin pitää jatkaa vaali-istuntojen pitämistä lähiaikoina.
Kiitos seurasta!
Jos tuotantomme on siunannut sinua ja tahdot tukea TV7 Israelin toimintaa,-
harkitsethan rahalahjoitusta.
Voit lahjoittaa osoitteessa www.tv7israelnews.com.
Kannustan rukoilemaan vainottujen veljiemme ja siskojemme puolesta.
Rukoillaan rauhaa Jerusalemille ja pelastusta Israelille.
Huomenna tähän aikaan esitetään -
uusin TV7:n Suurvallat pelissä -ohjelma.
Jonathan Hessen kertoo Israelin ja Lähi-idän uutisia taas maanantaina.
Olen Erin Viner. Siunattua illanjatkoa ja rauhallista sapattia.
Shabbat shalom Jerusalemista.
Suomennos: Maija Tuukkanen